**מחבר: חגי רובין**

**נושא: שאלות על ספר בראשית**

**כיתות יעד : ז-ט**

בראשית א' – **קרא את הפרק**.

1. מדוע מתחילה התורה בסיפורי הבריאה ובסיפורי האבות ולא מהמצווה הראשונה (רש"י פסוק א )?
2. מה ברא ה' בכל אחד מימות השבוע ?
3. ימי הבריאה מתחלקים לזוגות על פי הנברא בהם:   
    יום א' עם יום ד'  
   יום ב' עם יום ה'  
   ויום ג' עם יום ו'. הסבר את הקשר בין הדברים שנבראו בזוגות הימים האלו.

בראשית ב' – **קרא את הפרק.**

1. פרט חמישה הבדלים בין המסופר בפרק ב' לבין המסופר בפרק א' בעניין דרך בריאת העולם.
2. \* האדם אכל מעץ הדעת טוב ורע ולא מת מיד . איך זה מסתדר עם הנאמר בפסוק י"ז ?  
    כתוב את הסבר הרמב"ן ואת דעת אנשי הטבע שמביא הרמב"ן.
3. מי אומר את פסוק כ"ד , ומהי המצווה שיש כאן ? כיצד נעשים האיש והאישה בשר אחד ? (רש"י).

בראשית ג' – **קרא את הפרק.**

1. מניין לומד רש"י שמי שמוסיף דברים עלול להגיע לידי גרעון (פסוק ג') ?
2. מה ההבדל בדו שיח בין ה' לאדם וחוה אחרי שאכלו מעץ הדעת טוב ורע, לבין השיחה עם הנחש?   
   מדוע יש הבדל ?(רש"י לפסוק י"ד)
3. רשום בפרוט רב מה העונשים של האיש, האישה והנחש.

בראשית ד' – **קרא את הפרק.**

1. במה דומה תגובתו של קין לשאלה היכן הבל לתשובתו של אביו בעניין חטא עץ הדעת ?
2. קין חשש ש "וְהָיָה כָל-מֹצְאִי יַהַרְגֵנִי" מי הרג אותו בסופו של דבר (רש"י לפסוק כ"ג) ?
3. "אָז הוּחַל לִקְרֹא בְּשֵׁם ה' " – כיצד מסביר רש"י את מעשיהם של האנשים בימי אנוש, נכדו של אדם?  
     
   בראשית ה' – **קרא את הפרק.**
4. תן דוגמא לשני זוגות של שמות שנמצאים גם בשושלת קין וגם בשושלת שת.  
    מה ההבדל העקרוני שמצאנו באנשים משני השושלות?
5. מדוע התורה לא מפרטת את שמם של כל בני אדם וחוה ורק כותבת "וַיּוֹלֶד בָּנִים וּבָנוֹת" ?
6. "ואהבת לרעך כמוך" ר' עקיבה אומר זהו כלל גדול בתורה. בן עזאי אומר "זה ספר תולדות אדם" זה כלל גדול מזה. (ירושלמי מסכת נדרים).

\* מדוע הפסוק "זה ספר תולדות האדם" נחשב בעיני בן עזאי לכלל גדול בתורה ?

בראשית ו' – **קרא את הפרק.**

1. התורה אומרת על נח "תמים היה בדורותיו" המילה בדורותיו אומרת עליו דבר חיובי או שלילי ? הסבר. (רש"י לפסוק ט')
2. איזה עברות עשו אנשי המבול על פי רש"י (פסוק י"א) ועל איזו עברה נגזר דינם למות במבול (רש"י לפסוק י"ג )?   
    \*מדוע מכל העברות החמורות דווקא חטא זה גזר את דינם ?
3. כמה זמן בנה נח את התיבה ומדוע כל כך הרבה זמן (רש"י לפסוק י"ד) ?

בראשית ז' – **קרא את הפרק.**

1. מניין לומד רש"י שצריך לומר מקצת שיבחו של אדם לפניו (כשאני פוגש אדם אני אומר לידו רק חלק מהשבחים שלו) וכל שבחו שלא לפניו (אך שהוא לא נמצא כאן לידי אני יכול להגיד את כל השבחים שלו) (רש"י לפסוק א')?
2. המספרים 2, 7, 40, 600, 17, 15, 150 קשורים למבול. מה מציין כל מספר ?
3. הביטוי מְאֹד מְאֹד (שכתוב בדיוק כך) נדיר בתנ"ך. על מה עוד כתוב שהיה מְאֹד מְאֹד ?  
     
   בראשית ח' – **קרא את הפרק.**
4. מדוע לא רצה העורב לבצע את השליחות של נח ומה הקשר לאליהו הנביא ? (רש"י לפסוק ז' בהסבר השני)
5. מדוע בחר היונה (הרמב"ן כותב שהיה זה יונה זכר) להביא לנוח דווקא עלה של עץ הזית (רש"י לפסוק י"א)?
6. \* מדרש בראשית רבה, מלמד שבארץ ישראל לא היה מבול. מאיזה פסוק בתנ"ך הוא לומד זאת ומה הרמז לכך בפרק שלנו (רמב"ן לפסוק י"א).

בראשית ט' – **קרא את הפרק.**

1. העתק את בראשית א' , כ"ט ואת פסוק ג' אצלנו. מה מתחדש בפרק שלנו ?  
   \*מדוע השתנה הדבר דווקא אחרי המבול ?
2. בברית הקשת כתוב דורות ללא ו' . מדוע ? ומה הקשר לרבי שמעון בר יוחאי ? (רש"י לפסוק י"ב).
3. כִּי בְּצֶלֶם אֱלֹהִים, עָשָׂה אֶת-הָאָדָם – רש"י מלמד שחסרה פה מילה. מה המילה החסרה ?

בראשית י' – **קרא את הפרק.**

1. \*על נימרוד נאמר "הוּא-הָיָה גִבֹּר-צַיִד, לִפְנֵי" – אפשר לפרשו כדבר חיובי ואפשר לגנאי. כיצד מפרש רש"י וכיצד האבן עזרא. מדוע הרמב"ן לא מוכן לקבל את דעת הראב"ע (רבי אברהם בן עזרא= האבן עזרא)?
2. כתוב על שם שהוא "אֲחִי, יֶפֶת הַגָּדוֹל". מה הן שתי האפשרויות להבין פסוק זה ? מה פוסק רש"י (פסוק כ"א)?
3. רש"י מלמד אותנו, בפסוק כ"ה, שעֵבֶר (שאולי על שמו אנחנו קרואים עִבְרִים) היה נביא. מניין למד זאת ?

בראשית י"א – **קרא את הפרק.**

1. רשום שני פירושים שונים שיסבירו מדוע רצו אנשי דור הפלגה לבנות לעצמם מגדל (לדוגמא רש"י לפסוק א').
2. נראה על פי פירושי רש"י, שחטאם של אנשי דור הפלגה היה חמור יותר מהחטא של אנשי דור המבול.   
   אם כך, מדוע אנשי דור המבול נענשו בחומרה רבה יותר (רש"י לפסוק ט')?
3. מה ההבדל בין תיאור התורה את נח לפני בחירתו לבין התיאור של אברם לפני בחירתו ?   
   כיצד משלימים את העניין חכמינו במדרש? (הסבר ותן דוגמא)

בראשית י"ב – **קרא את הפרק.**

1. וַאֲבָרֶכְךָ וַאֲגַדְּלָה שְׁמֶךָ **וֶהְיֵה בְּרָכָה** – כיצד מסביר רש"י את המילים המודגשות ? (שני פירושים)
2. מדוע בחר אברם לומר ששרי היא אחותו אף על פי שלכאורה הדבר יפתור רק את הבעיה שלו ?  
    או במילים אחרות כיצד חשב אברם לפתור את הבעיות שלו ושל שרי אישתו ?
3. מה עשה אברם כדי שלא יראו את שרי, מדוע לא הצליח הדבר ומהיכן לומד זאת רש"י (לפסוק י"ב)?

בראשית י"ג – **קרא את הפרק.**

1. "וילך למסעיו ..." למה הייה צורך לציין שהלך למסעיו (רש"י לפסוק ג')?
2. בזכות מה התעשר לוט ומה גרם עושרו של לוט (רש"י פסוקים ד,ו)
3. על מה היה הריב בין הרועים של אברם ושל לוט ? מה היו הטענות שלהם ? (רש"י לפסוק ז')  
   \*עיין ברש"י על פרק כ"ג פסוק ד (בפירוש השני). מאיזה מהדעות משתמש אברהם, ע"פ המדרש, בעצמו ? פרט והסבר.

בראשית י"ד – **קרא את הפרק.**

1. כתוב את סיפור המלחמה. מי נלחם עם מי ומדוע ובאיזה צד היה אברם ?
2. וַיָּבֹא֙ הַפָּלִ֔יט וַיַּגֵּ֖ד לְאַבְרָ֣ם הָעִבְרִ֑י – מי היה הפליט ומהי ההוכחה של רש"י ? (פסוק י"ג).
3. איזו מידה טובה למדנו ממעשי אברהם בפסוק האחרון בפרק?

בראשית ט"ו – **קרא את הפרק.**

1. מה הקשר בין תחילת הפרק שלנו לפרק הקודם ?   
   \*היכן רומזת לנו התורה שיש קשר בין הפרקים? (רש"י לפסוק א')
2. \*וְהֶאֱמִ֖ן בַּֽ- ה' וַיַּחְשְׁבֶ֥הָ לּ֖וֹ צְדָקָֽה – פסוק זה יכול להתפרש בשני מובנים (דו משמעות) רש"י מסביר באופן אחד והרמב"ן (אחרי שהוא כותב את פירוש רש"י) חולק עליו ומפרש אחרת.   
   א. כיצד פירש רש"י וכיצד הרמב"ן

ב. מדוע לא מקבל הרמב"ן את פירוש רש"י (פסוק ו') ?

1. מהן ההבטחות שקיבל אברם בפרק שלנו ?  
     
     
     
   בראשית ט"ז – **קרא את הפרק.**
2. הרמב"ן כותב "...וגם עתה לא נתכוון שיבנה הוא מהגר ויהיה זרעו ממנה, אבל כל כוונתו לעשות רצון שרה שתבנה ממנה, שיהיה לה נחת רוח בבני שפחתה, או זכות שתזכה היא לבנים בעבור כן. מהם שני הפירושים האפשריים להבנת הסיבה ששרי נותנת את הגר לאברם ?
3. מדוע כועסת שרי אמנו על אברם ? מה הוא היה צריך לעשות ולא עשה ? (רש"י לפסוק ה').
4. איך ידע אברם את מה שהמלאך אמר להגר שהבן יקרא ישמעאל? (רש"י לפסוק ט"ו)  
     
   בראשית י"ז – **קרא את הפרק.**
5. מה הכוונה בציווי של ה' "וֶהְיֵ֥ה תָמִֽים" ע"פ המדרש המופיע בפרש"י (בפירוש רש"י) על פסוק א'.   
   לפי זה, מה הפירוש בעברית למילה תמים ?
6. למי עוד בתנ"ך שינו את השם ? (למשל : בראשית מ"א, מה / במדבר י"ג . ט"ז /מלכים-ב' כ"ד, יז / דניאל א', ז' / דברי הימים-ב' ל"ו, ד )
7. את מי צריך אברהם למול ? פרט על פי הפסוקים והסבר בעזרת רש"י.  
     
   בראשית י"ח – **קרא את הפרק.**
8. האם באו מלאכים לבקר את אברהם או שהיה זה מראה נבואה ? רשום את דעת הרמב"ם ואת דעת הרמב"ן.
9. מה היה תפקידו של כל מלאך מהמלאכים שבאו לאברהם (רש"י לפסוק ב')?
10. מניין אנו לומדים שניתן לשנות (לומר דבר שאינו אמת) מפני השלום (רש"י לפסוק י"ג)?  
      
    בראשית י"ט – **קרא את הפרק.**
11. ללוט היה בסדום "פסח פרטי" . מה רמזים לכך בפסוקים ? (תן לפחות ארבעה רמזים).
12. מדוע דרש אברהם מהאורחים לרחוץ רגליים לפני הכניסה לאוהלו ומדוע לוט דרש שירחצו רגליים רק אחרי שילונו? (רש"י לפסוק ב').
13. מדוע זכה לוט להינצל מהפיכת סדום ? (תשובת רש"י ותשובת רמב"ן לפסוק כ"ט).  
      
    בראשית כ' – **קרא את הפרק.**
14. כיצד הגיע אברהם למסקנה שאין יראת ה' לאנשי גרר עד כדי כך שחשש לחיו ? (רש"י לפסוק י"א)
15. במה שונה התנהגותו של פרעה לשל אבימלך אחרי שנודע לו ששרה היא אישתו של אברהם ולא אחותו?   
    ומדוע ? (רש"י לפסוק ט"ו)
16. כיצד יגרום הכסף שנתן אבימלך לאברהם שלא יזלזלו הבריות בשרה ? (רש"י לפסוק ט"ז).  
      
    בראשית כ"א – **קרא את הפרק.**
17. כיצד מכנה שרה את ישמעאל וכיצד מכנה אותו אברהם ?
18. מניין לומד המדרש שתפילתו של אדם חולה על עצמו קודמת להתקבל מתפילת אחרים אליו ? (רש"י לפסוק י"ז)
19. אברהם נטע אשל בבאר שבע וקורא שם בשם ה'. כיצד ? (רש"י לפסוק ל"ג)  
      
    בראשית כ"ב – **קרא את הפרק.**
20. וַיְהִ֗י אַחַר֙ הַדְּבָרִ֣ים הָאֵ֔לֶּה – אחרי איזה דברים ? (רש"י לפסוק א' – שתי תשובות)
21. ה' לא אומר לאברהם בתחילה על איזה הר הוא אמור לעקוד את יצחק.  
     היכן עוד בתנ"ך יש תופעה דומה ומדוע ? (רש"י לפסוק ב')
22. כִּ֣י׀ עַתָּ֣ה יָדַ֗עְתִּי כִּֽי־יְרֵ֤א אֱלֹהִים֙ אַ֔תָּה – מה הכוונה ? האם רק עכשיו ה' ידע את זה ? (רמב"ן לפסוק יב)
23. וַיְהִ֗י אַחֲרֵי֙ הַדְּבָרִ֣ים הָאֵ֔לֶּה וַיֻּגַּ֥ד לְאַבְרָהָ֖ם לֵאמֹ֑ר הִנֵּה יָלְדָ֨ה מִלְכָּ֥ה גַם־הִ֛וא בָּנִ֖ים לְנָח֥וֹר אָחִֽיךָ – כיצד קשורה בשורה טובה זו על הולדת אחיינים לאברהם לעקידת יצחק ? (רש"י לפסוק כ')  
      
    בראשית כ"ג – **קרא את הפרק.**
24. על איזה קושי בא פירושו של רש"י לפסוק א' ? (מה היה קשה לרש"י?)
25. מדוע קריית ארבע נקראת בשם זה? (רש"י לפסוק ב')
26. אברהם אומר מעט ועושה הרבה ועפרון החיתי – ההיפך. מניין לנו?(תחילת פרשת וירא ואצלנו ברש"י על פסוק ט"ז)
27. מדוע אברהם לא רצה לקבל את המערה לקבורת שרה בחינם ?

בראשית כ"ד – **קרא את הפרק.**

1. מי הוא השליח של אברהם להביא אישה ליצחק על פי מה שכותבת התורה ?
2. מהם התנאים שקובע אברהם לשליחות הזו ?
3. האם הסיפור שסיפר העבד למשפחה של רבקה מקביל בדיוק למה שקרה בפועל ? (אם לא , רשום את ההבדלים)
4. [כמה מים שותה גמל](http://davidson.weizmann.ac.il/online/askexpert/life_sci/%D7%94%D7%90%D7%9D-%D7%93%D7%91%D7%A9%D7%AA-%D7%94%D7%92%D7%9E%D7%9C-%D7%9E%D7%9B%D7%99%D7%9C%D7%94-%D7%9E%D7%99%D7%9D-%D7%97%D7%92%D7%99%D7%AA) אחרי הליכה של כמה ימים ?
5. וְיִצְחָק֙ בָּ֣א מִבּ֔וֹא בְּאֵ֥ר לַחַ֖י רֹאִ֑י מהיכן אנחנו כבר מכירים את המקום הזה ?(בראשית ט"ז, י"ד)  
   מה יצחק עשה שם ? (רש"י לפסוק ס"ב).  
     
   בראשית כ"ה – **קרא את הפרק.**
6. כמה ילדים סך הכל היו לאברהם אבינו ? רשום את שמם.
7. מהיכן מצא המדרש רמז לכך שישמעאל חזר בתשובה ? (רש"י לפסוק ט')
8. \*וַתֹּ֣אמֶר אִם־כֵּ֔ן לָ֥מָּה זֶּ֖ה אָנֹ֑כִי – כתוב שלוש פירושים למשפט זה . (רמב"ן לפסוק כ"ב)
9. כתוב על יעקב שהוא היה יֹשֵׁ֖ב אֹהָלִֽים. מה הכוונה על פי הפשט (עיין בראשית ד'. כ') ומה מפרש רש"י לפסוק כ"ז ?
10. על פי רש"י בפרק שלנו גם רבקה אמנו הלכה לדרוש את ה' אצל שם בנו של נח . גם יעקב למד בבית מדרשו. האם יכול להיות ש[שם](https://upload.wikimedia.org/wikipedia/he/1/1b/Ever_Generations.jpg) בנו של נח חי עד תקופתו של יעקב אבינו ?
11. מה מיוחד במבנה של פסוק ל"ד ?  
      
    בראשית כ"ו – **קרא את הפרק.**
12. מדוע אוסר ה' על יצחק אבינו לצאת מארץ ישראל וכיצד קשור הדבר לקורבן עולה ? (רש"י לפסוק ב')
13. רשום לפחות ארבעה דברים המצויינים בפרקנו שבהם יצחק מזכיר לנו את אברהם אביו.  
      
    בראשית כ"ז – **קרא את הפרק.**
14. ספור בכל הפרק, כמה פעמים מוזכרים מילים המציינות קשרי משפחה.
15. מדוע לא הסכימה רבקה שיצחק יברך את עשו? (והרי אחר כך הוא יכול לברך גם את יעקב) (רמב"ן פסוק ז')  
    איזה מילים מוסיפה רבקה על הדברים שאמר יצחק לעשו ?
16. מה עורר את חשדו של יצחק שמא לא עשו עומד לפניו (רש"י לפסוק כ"א)   
    ולפי זה האם יצחק הכיר את אופי בניו, למרות שכבר לא יכל לראות ?
17. העתק את דברי הברכה של יצחק ליעקב .
18. מדוע יצחק אבינו, תוך כדי שהוא נחרד לגלות שיעקב רימה אותו, אומר גַּם־בָּר֖וּךְ יִהְיֶֽה ?   
    (שתי תשובות ברמב"ן לפסוק ל"ג).
19. מניין ידעה רבקה אימנו בפסוק מ"ב את מה שעשו אמר בליבו בפסוק מ"א ? (רש"י שם)
20. עד מתי צריך יעקב אבינו להשאר בחרן ? כיצד ידע יעקב אבינו שכבר הגיע הזמן לחזור ?  
      
     בראשית כ"ח – **קרא את הפרק.**
21. ליצחק אבינו היו אחים רבים אך אברהם בשם ה' בוחר ביצחק כממשיך דרכו. בתחילת הפרק שלנו יצחק מדבר עם יעקב והוא יודע בברור שאכן מדובר ביעקב. מאיזה מילים בשיחה זו ניתן להבין שיצחק לא חשב לרגע לבחור דווקא בעשו כממשיך בדרך האבות ?
22. מדוע מזכיר פסוק ה' שוב שרבקה היא אימם של יעקב ועשו ? (רש"י שם).
23. \*באר את הביטוי מהסליחות: "כַּלֵה **שֵׂעִיר וְחוֹתְנוֹ**, ויעלו לציון מושיעים" ! (על פי פסוק ט').
24. מפסוק כ' יעקב נודר נדר. חלק מהמילים של יעקב זהו התנאי (מה ש-ה' יתן לו ) וחלק זה ההבטחה של יעקב (מה שיעקב יעשה כאילו בתמורה למה ש-ה' יתן לו).  
     המילים וְהָיָ֧ה ה' לִ֖י לֵאלֹקִֽים" – הם מהתנאי או מההבטחה ? (עיין רש"י ורמב"ן לפסוק כ"א).
25. וְשַׁבְתִּ֥י בְשָׁל֖וֹם אֶל־בֵּ֣ית אָבִ֑י וְהָיָ֧ה ה' לִ֖י לֵאלֹקִֽים – למה רק שישוב לבית אביו יהיה ה' לו לאלוקים. עד אז הוא לא יהיה לו לאלוקים ? (רמב"ן סוף פסוק כ"א).  
      
      
      
      
    בראשית כ"ט – **קרא את הפרק.**
26. התורה מספרת לנו שיעקב מוריד לבדו את האבן מעל פי הבאר . אבן שבד"כ כל הרועים מחכים האחד לחברו כדי להורידה ביחד. (סביר להניח ששמו אבן כזו כבדה כדי שלא יגיע רועה אחד ויקח את כל המים.)   
    מדוע התורה מספרת לנו את הדבר הזה ? (רש"י לפסוק י') .  
    \*לשם מה התורה מעדכנת אותנו במידע הזה (כפי שפירש לנו רש"י) ?
27. וַיְהִ֣י בַבֹּ֔קֶר וְהִנֵּה־הִ֖וא לֵאָ֑ה – האם בערב היא לא הייתה לאה ? (הסבר ע"פ הפשט וע"פ רש"י לפסוק כ"ה).
28. כמה זמן עבר בין החתונה של יעקב ולאה לחתונה של יעקב ורחל ? (רש"י בתחילת פירושו לפסוק כ"ז).  
      
    בראשית ל' – **קרא את הפרק.**

|  |  |  |
| --- | --- | --- |
| שם הבן של יעקב אבינו | שם אימו | הסיבה לנתינת השם |
|  |  |  |

1. מלא טבלה כזו :
2. מה היה הסכם השכר בין יעקב ולבן ?
3. וַיֶּחֱמ֥וּ הַצֹּ֖אן אֶל־הַמַּקְל֑וֹת וַתֵּלַ֣דְןָ הַצֹּ֔אן עֲקֻדִּ֥ים נְקֻדִּ֖ים וּטְלֻאִֽים– הסבר מה עשה יעקב כדי להרבות את צאנו ?

וְהָיָ֤ה הָעֲטֻפִים֙ לְלָבָ֔ן וְהַקְּשֻׁרִ֖ים לְיַעֲקֹֽב – הסבר מה עשה יעקב כדי להשביח את צאנו ? (העזר בפירוש רש"י)

בראשית ל"א – **קרא את הפרק.**

1. איזה שני דברים גורמים ליעקב לרצות לעזוב את בית לבן ?
2. ליעקב , בספר שלנו, שתי חלומות . על מה חלם בראשונה ועל מה בשניה ?
3. החלום בפרק שלנו מתחיל בדברי המלאך וממשיך במילים אָנֹכִ֤י הָאֵ-ל֙ בֵּֽית־אֵ֔ל אֲשֶׁ֨ר מָשַׁ֤חְתָּ שָּׁם֙ מַצֵּבָ֔ה.  
   הראה תופעה דומה בפרק כ"ב (אם כי, בסדר הפוך).
4. מקובל היה שהאב נותן כסף כנדוניה לבנותיו ושומר את כספי המוהר (הכסף שקיבל מהחתן בזמן החתונה) למקרה שהבת תתאלמן או תגורש. האם גם לבן הארמי נהג כך ? (פסוקים טו-טז ורש"י שם).
5. על פי הנבואה שקיבל לבן אסור היה לו לדבר בכלל עם יעקב. בכל זאת הוא מדבר ולא קורה לו שום דבר רע. לכן רמב"ן מסביר אחרת את הציווי בפסוק כ"ד הִשָּׁ֧מֶר לְךָ֛ פֶּן־תְּדַבֵּ֥ר עִֽם־יַעֲקֹ֖ב מִטּ֥וֹב עַד־רָֽע.  
    כיצד הוא מסביר זאת ?
6. לבן מאשים את יעקב במספר גנבות . פרט את מה גנב ע"פ האשמות ?
7. אף על פי שלבן החליף את תנאי העבודה של יעקב פעמים רבות, יעקב נהג איתו בנימוס ובכבוד. עד הפרק שלנו שלבן מחטט בכל חפציו. מה הטענות של יעקב כלפי לבן הארמי ?

בראשית ל"ב – **קרא את הפרק.**

1. מדוע יעקב מציין ש: וַֽיְהִי־לִי֙ שׁ֣וֹר וַחֲמ֔וֹר צֹ֖אן וְעֶ֣בֶד וְשִׁפְחָ֑ה ? האם בזה הוא לא מגדיל את כעסו של עשו ?  
    (רש"י לפסוק ו')
2. הקב"ה הבטיח להיות עם יעקב עד שובו. אם כך, מדוע יעקב מפחד מעשו ? (רש"י לפסוק י"א)
3. חז"ל מלמדים אותנו ש[מעשה אבות סימן לבנים](https://he.wikipedia.org/wiki/%D7%9E%D7%A2%D7%A9%D7%94_%D7%90%D7%91%D7%95%D7%AA_%D7%A1%D7%99%D7%9E%D7%9F_%D7%9C%D7%91%D7%A0%D7%99%D7%9D) (רמב"ן בשם מדרש בראשית רבה). מה הדוגמא שנותן הרמב"ן בפסוק כ"ו לדור שיקרה לו מה שקרה ליעקב במאבקו עם האיש ?  
     
   בראשית ל"ג – **קרא את הפרק.**
4. הסבר את המשפט בברכת המזון "...כמו שנתברכו אבותינו אברהם יצחק ויעקב בכל מכל כל"|

(ע"פ בראשית כ"ד, א / בראשית כ"ז, ל"ג / בראשית ל"ג, י"א).

1. גם יעקב אבינו וגם עשו הרשע מציינים בפרק שיש להם רכוש שמספיק להם לכן הם לא רוצים/צריכים יותר. באיזה ביטוי משתמש עשו ואח"כ באיזה ביטוי משתמש יעקב? מה ההבדל בין הביטויים?(רש"י לפסוק י"א).  
   מי מקיים בפרק שלנו את המשנה באבות "עשה לך רב".
2. מהי ההצעה של עשו ליעקב ? כיצד ומדוע יעקב מסרב ?
3. מתי יקיים יעקב את הבטחתו להגיע לעשו ? (רש"י לפסוק י"ד)
4. אילו משמעויות אפשר להבין בפסוק כ' ?  
    כיצד הסביר רש"י את הפסוק וכיצד חז"ל במסכת תענית ? (רש"י לפסוק כ')  
     
    בראשית ל"ד – **קרא את הפרק.**
5. מהי תגובתו של יעקב למעשה שכם ומהי תגובת האחים ?
6. מהי תגובתו שלי יעקב להצעה של חמור ומהי תגובת האחים ?
7. פסוק כ"ה רומז ששמעון ולוי עשו שלא כראוי ומצד שני רומז אותם לשבח. מהם הרמזים ? (רש"י שם).
8. מהי טענתו של יעקב כנגד מעשה שמעון ולוי ?  
     
   בראשית ל"ה – **קרא את הפרק.**
9. האם חששו של יעקב (בשאלה 121) התממש ? פסוק ה'.
10. באיזה פרק ובאילו פסוקים הבטיח יעקב את מה שהוא מקיים כאן, בתחילת הפרק ?
11. עיין בתשובתך לשאלה 103 והוסף סיבה נוספת . (רש"י לפסוק ח').
12. מה ההבדל המהותי בין השם יעקב לבין השם ישראל ? (רש"י לפסוק י')
13. א"ר שמואל בר נחמני א"ר יונתן כל האומר ראובן חטא אינו אלא טועה שנאמר "ויהיו בני יעקב שנים עשר" מלמד שכולן שקולים כאחת אלא מה אני מקיים "וישכב את בלהה פילגש אביו" מלמד שבלבל מצעו של אביו (שבת נ"ה:) מה חשבנו שראובן עשה ומה הוא עשה בפועל ? (רש"י לפסוק כ"ב).
14. על מי עוד אומר רבי שמואל בר נחמני שכל האומר [שהוא חטא אינו אלא טועה](http://www.yeshiva.org.il/wiki/index.php?title=%D7%9B%D7%9C_%D7%94%D7%90%D7%95%D7%9E%D7%A8_%D7%A8%D7%90%D7%95%D7%91%D7%9F,_%D7%91%D7%A0%D7%99_%D7%A2%D7%9C%D7%99,_%D7%91%D7%A0%D7%99_%D7%A9%D7%9E%D7%95%D7%90%D7%9C,_%D7%93%D7%95%D7%93,_%D7%A9%D7%9C%D7%9E%D7%259) ? (שבת נ"ה: והילך)
15. רש"י כותב בפסוק כ"ח שאין מוקדם ומאוחר בתורה. לאיזה אירוע מתכוון רש"י שהיה עוד קודם למיתתו של יצחק אבינו ?  
      
    בראשית ל"ו – **קרא את הפרק.**
16. השווה בין שמות הנשים של עשו כפי שהן מופיעות בסוף פרק כ"ו לבין השמות אצלנו.  
     הסבר בעזרת רש"י את השינוי.
17. מדוע עשו שחי כל חיו בארץ כנען לוקח את כל משפחתו, שגם הם נולדו בארץ כנען, ועוזב כעת את הארץ ?  
      
    בראשית ל"ז – **קרא את הפרק.**
18. יוסף מספר דיבה על אחיו . מה סיפר ומה נענש על כל דבר שסיפר ? (רש"י לפסוק ב')
19. מדוע אהב יעקב את יוסף מכל אחיו ? (שלוש תשובות ברש"י לפסוק ג')
20. למי משתחווים בחלום הראשון ולמי בחלום השני של יוסף ?

למי מספר יוסף את החלום הראשון ולמי את החלום השני ?

1. "הֲבוֹא נָבוֹא, אֲנִי וְאִמְּךָ וְאַחֶיךָ, לְהִשְׁתַּחֲו‍ֹת לְךָ" – מדוע לא הגיוני שכך יהיה ? (רש"י לפסוק י')

"וַיֹּאמֶר לוֹ מָה הַחֲלוֹם הַזֶּה אֲשֶׁר חָלָמְתָּ  הֲבוֹא נָבוֹא, אֲנִי וְאִמְּךָ וְאַחֶיךָ, לְהִשְׁתַּחֲו‍ֹת לְךָ, אָרְצָה"

1. היכן נמצאת [דותן](https://he.wikipedia.org/wiki/%D7%A2%D7%9E%D7%A7_%D7%93%D7%95%D7%AA%D7%9F) ? את מי חיפשו שם בתנ"ך חוץ מאת אחי יוסף ?  
    מה תוכנן להיות שם בשנת 1942 (לספירת העמים)? ומה יש שם כיום ?
2. כיצד חשבו ראובן ויהודה (כל אחד בנפרד) להציל את יוסף ?
3. מה היה תפקידו של פוטיפר ע"פ רש"י וע"פ תרגום אונקלוס (שמביא הרמב"ן) ?  
     
   בראשית ל"ח – **קרא את הפרק.**
4. וַיֵּ֛ט עַד־אִ֥ישׁ עֲדֻלָּמִ֖י וּשְׁמ֥וֹ חִירָֽה – היכן היה גר אותו איש ?
5. מה מבקש יהודה מבנו אונן ? איזה מצווה זה מזכיר לנו ?
6. אונן במעשיו גורם שתמר לא תהיה בהריון ולא תלד, ועקבות כך ה' ממית גם אותו.  
   מה מציע יהודה לתמר לעשות? האם באמת התכוון לכך ? (רש"י לפסוק י"א ).
7. אחרי ששלה בנו של יהודה גדל והיא לא ניתנה לו לאישה, חז"ל מסבירים לנו שתמר עושה מעשה יוצא דופן רק כדי לזכות להוליד ילד למשפחה הזו. מדוע יהודה לא חושד שמדובר בתמר ?   
   (שתי תשובות הפוכות ברש"י לפסוק ט"ו).
8. מדוע משאיר יהודה אצל תמר (בלי לדעת שהיא תמר) את החותמת, הפתילים והמטה שלו ?
9. מדוע הדברים שמסר יהודה נשארו אצל תמר ?
10. אחרי שלושה חודשים כולם רואים שתמר בהריון אבל יודעים שהיא לא נשואה, לכן חושבים שהיא עשתה מעשה זנות שהרי היא לא אמורה להיות עם גבר זר אלא ממשפחת בעלה שמת. יהודה דן אותה לשריפה . מדוע ? (העתק את הפסוק – ויקרא כ"א, ט' . ועיין בפרוש רש"י האחרון לפסוק כ"ד).
11. תמר לא אומרת שההיריון שלה מיהודה אלא אומרת, רק ברמז, שהיא בהריון ממי שהחותמת, הפתילים והמטה שלו. מדוע? (רש"י לפסוק כ"ה)
12. מה שמות התאומים שיצאו מיהודה ותמר ? מי היה הצאצא המפורסם ביותר של בנם הבכור ?   
    (עיין בפיוט "לכה דודי" בבית השמיני).  
      
    בראשית ל"ט – **קרא את הפרק.**
13. חז"ל מבינים שהתורה לא רואה בעין יפה את היות יוסף יפה תואר . מדוע ? (רש"י לפסוק ו').
14. במה האשימה אשת פוטיפר את יוסף ומה היה באמת ?
15. האם לדעתך האמין פוטיפר לאישתו ? תן הוכחה לדבריך.

בראשית מ' – **קרא את הפרק.**

1. פרט את החלומות של שר המשקים ושר האופים ורשום ליד כל פרט את פתרונו.
2. \*וַיַּ֥רְא שַׂר־הָאֹפִ֖ים כִּ֣י ט֣וֹב פָּתָ֑ר – הסבר בשתי דרכים את המילה **טוב** בפסוק זה (רמב"ן לפסוק ט"ז)
3. "וְלֹֽא־זָכַ֧ר שַֽׂר־הַמַּשְׁקִ֛ים אֶת־יוֹסֵ֖ף וַיִּשְׁכָּחֵֽהוּ" - מהי הכפילות בפסוק זה וכיצד מיישב אותה רש"י?
4. חז"ל במדרש בראשית רבה רואים בשנתיים הנוספות שיוסף נשכח בבית הסוהר כעונש ליוסף.   
   איזה חטא עשה ? (רש"י לפסוק כ"ג)

בראשית מ"א – **קרא את הפרק.**

1. הרשעים, אפילו כשהם עושים טובה, טובתם אינה שלימה . מאיפה לומד זאת רש"י (רש"י לפסוק י"ב)
2. בבראשית ל"ט רש"י אומר על יוסף שֵׁם שָׁמַיִם שָׁגוּר בְּפִיו.  
    ספור בפרקים ל"ט –מ"א כמה פעמים מזכיר יוסף את שם ה' בארץ מצרים האלילית.
3. מה התבקש יוסף בפסוק ט"ו ממלך מצרים ומה הוא עושה בפועל ?
4. כמה זמן עבר מאז שנמכר יוסף ועד שהוא נתמנה למשנה למלך מצרים ?
5. כמה זמן עבר מאז שהיה יוסף אסיר בבית האסורים ועד שהוא נתמנה למלך מצרים, ומי עוד בתנ"ך הפך ברגע מאדם המעמד נמוך מאוד לאדם במעמד כה גבוה ?
6. יוסף התחתן עם אסנת. מי היו הוריה ? (רש"י לפסוק מ"ה)
7. כולנו מכירים את רשת החנויות "המשביר לצרכן". מה זה משביר ?(רש"י לפסוק נ"ו).

בראשית מ"ב – **קרא את הפרק.**

1. מדוע יוסף מכיר את אחיו והם לא מכירים אותן ? (רש"י לפסוק ח' ותשובתך לשאלה 158)
2. הגמרא בירושלמי מלמדת ש "דברי תורה עניים במקומן ועשירים במקום אחר" מה מלמד אותנו פסוק כ"א על מכירת יוסף שלא ידענו עד כה ?
3. מדוע אוסר יוסף דווקא את שמעון ? (שני פירושים בפסוק כ"ד).
4. \*יוסף אומר לאחיו שאם הם יביאו את אחיהם הקטן אליו יתגלה שהם לא מרגלים. כיצד ?
5. מה מצאו האחים בשקים שלהם חוץ מהאוכל שהם קנו במצרים ?
6. המילה "עָלַ֤י" חוזרת פעמים רבות בחיי יעקב בהקשר של צרות. פרט. (בראשית כ"ז, יב/ שם שם י"ג/  
    שם ל', כ"ח/ שם ל"ג י"ג/ שם ל"ד, י"ב/ שם שם ל'/ שם מ"ב ל"ו/ שם מ"ח, ז'/ וגם בראשית נ', כ').

בראשית מ"ג – **קרא את הפרק.**

1. "קְחוּ מִזִּמְרַת הָאָרֶץ בִּכְלֵיכֶם וְהוֹרִידוּ לָאִישׁ מִנְחָה..."  
    מה פירוש זִּמְרַת הָאָרֶץ ?  (שני פירושים :רש"י לפסוק י"א [ולקוטי מוהר"ן תנינא סג](https://he.wikisource.org/wiki/%D7%9C%D7%A7%D7%95%D7%98%D7%99_%D7%9E%D7%95%D7%94%D7%A8%22%D7%9F_%D7%AA%D7%A0%D7%99%D7%A0%D7%90_%D7%A1%D7%92))
2. יעקב אומר לאחים לקח כסף כפול למצרים . מדוע ?
3. לעיתים אדם אומר משהו אך רוח הקודש מדברת מתוך פיו בלי שהוא שם לב לכוונה האמיתית של המילים שהוא בחר. אילו מילים נאמרו בסיפור יוסף ואחיו ורוח הקודש היתה זו שכיוונה את הניסוח ?   
   (רש"י לפסוקים: בראשית ל"ז, כ'/ שם שם כ"ב/ שם שם ל"ג/ שם מ"ב, י"א/ שם מ"ג, ח'/ שם שם י"ד)
4. מה היתה הסיבה שאחי יוסף נלקחו מיד בשובם למצרים לביתו? מה חשבו האחים ומה היה באמת ?
5. כאשר יושבים האחים לאכול אצל יוסף כתוב וַיִּתְמְהוּ הָאֲנָשִׁים, אִישׁ אֶל-רֵעֵהוּ. מה גרם להם ל[תְּמִיהָה? (רשי לפסוק ל"ג).](https://milog.co.il/תמיהה/e_16249/מילון-עברי-עברי)

בראשית מ"ד – **קרא את הפרק.**

1. \*מדוע יוסף מצווה לשים את הגביע שלו בשק של בנימין ? מה המטרה של זה ?
2. "הֵ֣ן כֶּ֗סֶף אֲשֶׁ֤ר מָצָ֙אנוּ֙ בְּפִ֣י אַמְתְּחֹתֵ֔ינוּ הֱשִׁיבֹ֥נוּ אֵלֶ֖יךָ מֵאֶ֣רֶץ כְּנָ֑עַן וְאֵ֗יךְ נִגְנֹב֙ מִבֵּ֣ית אֲדֹנֶ֔יךָ כֶּ֖סֶף א֥וֹ זָהָֽב"  
    זֶה אֶחָד מֵעֲשָׂרָה "קַל וָחוֹמֶר" הָאֲמוּרִים בַּתּוֹרָה הסבר את הקל וחומר בדברי האחים לשליח של יוסף.
3. מה העונש שמציעים האחים אם ימצא הגביה בידיהם ומה העונש שמציע השליח של יוסף ?
4. אחרי שנמצא הגביע אצל בנימין קוראים לו האחים ע"פ [מדרש בראשית רבה](https://he.wikisource.org/wiki/%D7%9E%D7%93%D7%A8%D7%A9_%D7%A8%D7%91%D7%94_%D7%A2%D7%9C_%D7%9E%D7%A7%D7%A5) – גנב בן גנבתא (=גנב בן גנבת) למה הם מתכוונים ?
5. "כִּ֥י כָמ֖וֹךָ כְּפַרְעֹֽה" – הסבר . (ארבעה פירושים ברש"י לפסוק י"ח).
6. מה מגלה יוסף בפסוק כ"ח שהוא לא ידע עד כה ?
7. מה מציע יהודה ליוסף ?  
     
   בראשית מ"ה – **קרא את הפרק.**
8. לדעת יוסף, מי שלח אותו למצרים ? (פסוק ח').
9. יעקב אבינו מאמין שיוסף חי רק אחרי שהוא רואה את העגלות שנשלחו להביא אותו (פסוק כ"ז). מדוע ?   
   (שני הסברים: על פי הפשט ועל פי רש"י שם)  
     
   בראשית מ"ו – **קרא את הפרק.**
10. "וַיִּקְח֣וּ אֶת־מִקְנֵיהֶ֗ם וְאֶת־רְכוּשָׁם֙ אֲשֶׁ֤ר רָֽכְשׁוּ֙ בְּאֶ֣רֶץ כְּנַ֔עַן וַיָּבֹ֖אוּ מִצְרָ֑יְמָה" – מדוע הם לא לקחו גם את הרכוש שיעקב עשה אצל לבן בפדן ארם ? (רש"י לפסוק ו').
11. כמה בנים היו לבנימין באותה העת ?
12. "וְאֶת־יְהוּדָ֞ה שָׁלַ֤ח לְפָנָיו֙ אֶל־יוֹסֵ֔ף לְהוֹרֹ֥ת לְפָנָ֖יו גֹּ֑שְׁנָה" מה היתה מטרת השליחות של יהודה ?  
     (רשי" לפסוק כ"ח, פשט ודרש).  
      
    בראשית מ"ז – **קרא את הפרק.**
13. יוסף חושש שפרעה ירצה לקרב אליו את אחי יוסף ואולי אף למנות אותם לשרים וכד'. מה העצה שיוסף נותן לאחיו כדי למנוע את הדבר ? (פשט הכתובים בסוף פרק מ"ו ורש"י שם/ תחילת פסוק מ"ו / רש"י לפסוק ב').
14. אנשי מצרים קנו אוכל מיוסף עד שנגמר כל הכסף בארץ מצרים. מה עשו אח"כ ? פרט את השלבים השונים. (פסוקים י"ג - כ"ו).
15. "שִֽׂים־נָ֥א יָדְךָ֖ תַּ֣חַת יְרֵכִ֑י" – מי עוד נשבע ע"י ששם יד מתחת לירך ? (בראשית כ"ד).
16. "וְעָשִׂ֤יתָ עִמָּדִי֙ חֶ֣סֶד וֶאֱמֶ֔ת" – מדוע חסד שעושים עם המת נקרא חסד של אמת ? (רש"י לפסוק כ"ט).  
      
    בראשית מ"ח – **קרא את הפרק.**
17. מה המתנה שנותן יעקב ליוסף בפסוק ה' ?
18. מדוע מזכיר יעקב בפסוק ז' את מותה של רחל ואת קבורתה ? (כל פירוש רש"י לפסוק ז')
19. מה קשה לנו בפסוק ח' וכיצד מיישב זאת רש"י ?
20. כאשר יעקב אבינו העדיף את יוסף על פני אחיו גרם הדבר לשנאה גדולה. כיצד הגיבו בני יוסף כאשר יעקב מעדיף את אפרים הצעיר על פני מנשה? מתוך כך, מדוע מברכים האבות את בניהם שיהיו כאפרים וכמנשה ?
21. "וְאוּלָ֗ם אָחִ֤יו הַקָּטֹן֙ יִגְדַּ֣ל מִמֶּ֔נּוּ" במה מתבטאת גדולתו של אפרים ע"פ מנשה הבכור ? (רש"י לפסוקים יט-כ).  
      
    בראשית מ"ט – **קרא את הפרק.**
22. באלו פסוקים פונה יעקב אל כל אחד מהבנים ?
23. יעקב פונה אל שמעון ולוי ומתייחס אליהם בצורה קשה. מדוע? (עיין בפרק ל"ד פס' כ"ה- ל"א).
24. בפסוקים ח'-י' ישנה התייחסות חיובית מאד ליהודה. ציין שלושה דברים חיוביים שעשה יהודה.  
    (פרק ל"ז פס' כ"ו-כ"ז/ פרק ל"ח פס' כ"ו/ פרק מ"ד פס' ל"ג-ל"ד)
25. בפס' כ"ט-ל"ב מזכיר יעקב את צואתו. מה מבקש יעקב מבניו ?  
      
     בראשית נ' – **קרא את הפרק.**
26. ממה חוששים האחים כעת, אחרי פטירתו של יעקב ומה תגובתו של יוסף על כך ?(פסוקים ט"ו-כ"א)
27. מה מבקש יוסף מבני ישראל לפני מותו ובמה שונה קיום הבקשה שלו מזו של יעקב אבינו ?
28. מה הדבר המיוחד שעושים לגופם של יעקב אבינו ויוסף הצדיק (שאין כמוהו בכל התנ"ך) ? [(עיין כאן)](https://he.wikipedia.org/wiki/%D7%97%D7%A0%D7%99%D7%98%D7%94)